

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2023. január 26-i rendes ülésére

**Tárgy: Előterjesztés a 2023/2024 tanév általános iskolai felvételi körzet véleményezéséről**

|  |  |
| --- | --- |
| **Előterjesztő:** | Madarász Attila bizottsági elnök  Malustyik Béla bizottsági elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | - |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Gazdaságfejlesztési és Városüzemeltetési Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | Tankerületi Központ megkeresése  Felvételi körzet lista |

Jánoshalma, 2023. január 20.

**Tisztelt Képviselő-testület!**

A Bács-Kiskun Megyei Kormányhivatal a köznevelésről szóló 2011. CXC. törvény 50.§ (8) bekezdésében elrendelt feladatkörében eljárva minden évben meghatározza és közzéteszi az általános iskolai felvételi körzeteket. A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (továbbiakban Rendelet) 24.§ (1) bekezdése értelmében köteles kikérni az érintett önkormányzatok véleményét, a Rendelet 24. § (1a) bekezdése alapján az Önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.

A végleges iskolai felvételi körzetekről a kormányhivatal február utolsó napjáig ad tájékoztatást.

Kérem a Tisztelt Képviselő-testületet, az előterjesztést megtárgyalni és az alábbi döntést meghozni szíveskedjenek.

**Határozati javaslat:**

Jánoshalma Városi Önkormányzat Képviselő-testülete egyetért a 2023/2024. tanév Jánoshalmi Járás iskolai felvételi körzeteivel.

A Képviselő-testület felkéri a polgármestert, hogy a döntésről az érintetteket értesítse.

**Felelős**: Czeller Zoltán polgármester

**Határidő**: 2023. február 15.