

**JAVASLAT**

**Jánoshalma Városi Önkormányzat**

**Képviselő-testületének**

2023. január 26-i rendes ülésére

**Tárgy: Javaslat a Pelikán Szociális és Egészségügyi Szolgáltató Közhasznú Non- Profit Kft. megszüntetésére**

|  |  |
| --- | --- |
| **Előterjesztő:** | Madarász Attila bizottsági elnök  Malustyik Béla bizottsági elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Czeller Zoltán polgármester, Kovács József alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Gazdaságfejlesztési és Városüzemeltetési Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | egyszerű/**minősített** |
| **A honlapon nyilvánosságra hozható:** | **igen**/nem/részben |
| **Mellékletek:** | - |

Jánoshalma, 2023. január 20.

**Tisztelt Képviselő-testület!**

Jánoshalma Városi Önkormányzat Képviselő Testülete 1996. február l-jével megalapította a Pelikán Szociális és Egészségügyi Szolgáltató Közhasznú Társaságot (mai nevén: Pelikán Szociális és Egészségügyi Szolgáltató Közhasznú Non- Profit Kft., székhelye: 6440 Jánoshalma, Hunyadi utca 2.) szociális szakellátási feladatok ellátására.

A gazdasági társaság tulajdonosa: Jánoshalma Városi Önkormányzat.

Jánoshalma Városi Önkormányzat Képviselő-testülete a 2017. novemberi ülésén a 201/2017. (XI.09.) Kt. sz. határozatával úgy döntött, hogy a kötelező és nem kötelező szociális alap- és szakellátási feladatokat a költséghatékony működtetés érdekében átadja üzemeltetésre a Magyar Máltai Szeretetszolgálat számára.

A befogadási igény elbírálására, majd pedig a feladat tényleges átadás-átvételére 2020. január 1. napjával került sor.

A Pelikán Közhasznú Non-profit Kft. még 2016. december 19. napján EFOP-1.2.1-15-2016-00528 számú, „Védőháló a családokért” elnevezésű pályázaton negyvenmillió forint összegű, vissza nem térítendő támogatást nyert, mely támogatás intenzitása 100% volt.

A pályázat megvalósítása 2017. február 2. napján kezdődött, a fizikai befejezés napja 2019. január 31. volt.

A záró beszámoló benyújtására 2020. január 30. napján került sor.

A záró projekt fenntartási jelentés pedig 2022. december 20. napján elfogadásra került.

A Pelikán Közhasznú Nonprofit Kft. tényleges érdemi tevékenységet már nem folytat, a projekt-fenntartási kötelezettsége pedig immár megszűnt, ezért indokolt a gazdasági társaság megszüntetése.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot támogatni szíveskedjen.

**Határozati javaslat:**

Jánoshalma Városi Önkormányzat Képviselő-testülete egyszemélyes tulajdonsoként

* dönt a **Pelikán Szociális és Egészségügyi Szolgáltató Közhasznú Non- Profit Kft.** (6440- Jánoshalma, Hunyadi u. 2.)végelszámolással történő jogutód nélküli megszüntetéséről;
* a végelszámolás kezdő napjaként 2023. február 01. napját jelöli meg;

* a végelszámolás lefolytatására végelszámolónak megválasztja Ádám Tamás Vencelnét (sz.: Bognár Márta Margit, született Jánoshalmán, 1956.01.04., an.: Varmuzsa Terézia) 6440- Jánoshalma, Bernáth Zoltán u. 10. I. em. 2. szám alatti lakost- a társaság jelenlegi ügyvezetőjét-, aki díjazás nélkül látja el a végelszámolói feladatot;

* megállapítja, hogy Ádám Tamás Vencelné ügyvezetői tisztsége a törvény erejénél fogva a végelszámolás kezdő napján megszűnik;

* felkéri az ügyvezetőt, hogy a végelszámolás lebonyolítása iránt intézkedjék.

A Képviselő-testület felhatalmazza továbbá a polgármestert a megszüntetéssel kapcsolatos jognyilatkozatok megtételére.

**Felelős:** Czeller Zoltán polgármester

Ádám Tamás Vencelné végelszámoló

**Határidő:** 2023. június 30.