

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2023. január 26-i rendes ülésére

**Tárgy:** **Előterjesztés** **Jánoshalma Városi Önkormányzat, Jánoshalmi Polgármesteri Hivatal és Gyermeklánc Óvoda „Gépjárművek üzemeltetésének és költségelszámolásának szabályzatának” elfogadásáról**

|  |  |
| --- | --- |
| **Előterjesztő:** | Madarász Attila bizottsági elnök  Malustyik Béla bizottsági elnök |
| **Előterjesztést készítette:** | Gál Teréz pénzügyi osztályvezető |
| **Az előterjesztés előzetesen egyeztetve:** | Dr. Rennerné dr. Radvánszki Anikó jegyző  Ördögh Edit intézményvezető  Kovács József alpolgármester  Czeller Zoltán polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Gazdaságfejlesztési és Városüzemeltetési Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | Szabályzat-tervezet,   1. melléklet Nyilvántartás a gépjárművekről   2.a melléklet Gépjármű meghatalmazás minta  2.b melléklet Meghatalmazás gépkocsihasználatra Óvoda  3. melléklet Kiküldetési rendelvény  4. melléklet Gépjármű költségelszámolás  5. melléklet Menetlevél  6. melléklet Megismerési nyilatkozat |

Jánoshalma, 2023. január 20.

**Tisztelt Képviselő-testület!**

Jánoshalma Városi Önkormányzat Képviselő-testülete az önkormányzat gépjármű üzemeltetési szabályzatát az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § (2) bekezdés f) pontja alapján határozza meg.

Ebben az anyagban az előírt követelmények figyelembevételével kidolgozásra került Jánoshalma Városi Önkormányzat, a Jánoshalmi Polgármesteri Hivatal, a Gyermeklánc Óvoda és Bölcsőde, Család és Gyermekjóléti Központ, Imre Zoltán Művelődési Központ használatában lévő gépjárművekre vonatkozó szabályozás, továbbá az üzemanyagelszámolással és kiküldetésekkel összefüggő elszámolások szabályozása.

Az államháztartásról szóló 2011. évi CXCV. törvény (továbbiakban: Áht.) 6/C. § (1)-(2) bekezdések, 10.§ (4)-(4a) bekezdések, továbbá, a nemzetiségek jogairól szóló 2011. évi CLXXIX. törvény alapján a gazdasági szervezetnek az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr) 9. § (1) bekezdésében meghatározott feladatait

- Jánoshalma Városi Önkormányzat

- Jánoshalma Roma Nemzetiségi Önkormányzat

- Gyermeklánc Óvoda és Bölcsőde, Család és Gyermekjóléti Központ

- Imre Zoltán Művelődési Központ és Könyvtár

vonatkozásában a **Jánoshalmi Polgármesteri Hivatal** látja el, ezért célszerű egy olyan keret-szabályzatrendszert alkalmazni, amely jelen formájában kiterjesztésre kerül valamennyi költségvetési szervre, intézményre- jelen esetben azokra a költségvetési intézményekre, amelyek a használatukban lévő gépjárművekre bármilyen költséget elszámolnak.

Az egységes szabályzat alkalmazását jelezzük a szabályzatban és az érintett intézményeknek el kell fogadnia és saját magának kötelezőnek kell tekintenie.

Mindezek figyelembevételével, kérem a Tisztelt Képviselő-testületet, hogy az előterjesztésben szereplő szabályzatok tervezetét elfogadni szíveskedjen. A jogszabályi változások miatt szükségessé váló jövőbeni változások az említett szabályzatokban automatikusan aktualizálásra/átvezetésre kerülnek a hatályos jogszabályi környezet kereteinek megfelelve.

**Határozati javaslat:**

Jánoshalma Városi Önkormányzat Képviselő-testülete a Jánoshalma Városi Önkormányzat, Jánoshalmi Polgármesteri Hivatal, Gyermeklánc Óvoda és Bölcsőde, Család és Gyermekjóléti Központ, Imre Zoltán Művelődési Központ „Gépjárművek üzemeltetésének és költségelszámolásának szabályzatának elfogadásáról” tárgyú előterjesztést megtárgyalta és az alábbiakban határozott:

Jánoshalma Városi Önkormányzat Képviselő-testülete a Jánoshalma Városi Önkormányzat, a Jánoshalmi Polgármesteri Hivatal, a Gyermeklánc Óvoda és Bölcsőde, Család és Gyermekjóléti Központ, Imre Zoltán Művelődési Központ „Gépjárművek üzemeltetésének és költségelszámolásának szabályzatá”-t megismerte, és azt az előterjesztés szerinti tartalommal elfogadja.

Hozzájárulását adja ahhoz, hogy a jogszabályi változások miatt szükségessé váló jövőbeni változások a szabályzatokban automatikusan aktualizálásra/átvezetésre kerüljenek.

Jánoshalma Városi Önkormányzat Képviselő-testülete felhatalmazza Czeller Zoltán polgármestert a szabályzatok és annak módosításainak aláírására.

**Felelős:** Czeller Zoltán polgármester

Dr. Rennerné dr. Radvánszki Anikó jegyző

**Határidő:** azonnal