

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2023. január 26-i rendes ülésére

**Tárgy: Előterjesztés** **a 2023. évi startmunka mintaprogram indításáról**

|  |  |
| --- | --- |
| **Előterjesztő:** | Madarász Attila bizottsági elnök  Malustyik Béla bizottsági elnök |
| **Előterjesztést készítette:** | Kasziba Sándor osztályvezető  Juhász Anikó osztályvezető |
| **Az előterjesztés előzetesen egyeztetve:** | Czeller Zoltán polgármester  Kovács József alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi Ügyrendi Bizottság  Gazdaságfejlesztési és Városüzemeltetési Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | - |

Jánoshalma, 2023. január 20.

**Tisztelt Képviselő-testület!**

A Bács-Kiskun Megyei Kormányhivatal Jánoshalmi Járási Hivatal Foglalkoztatási Osztálya 2022. novemberi hónapban elindította a járási startmunka mintaprogramok tervezését. Mivel az előző évben csak a szociális jellegű közmunkaprogramot indítottunk, így ebben az évben nincs lehetőségünk más programelemre pályázni.

Így a tervezés a szociális jellegű startmunka program keretében történik. A program 14 fő foglalkoztatás esetén 100 %-ban támogatott, ennél több fő foglalkoztatása esetén a foglalkoztatottak számától függően önerő köteles.

A tervek készítése folyamatban van, véglegesítés 2023. február elején várható és  
2023. március 1-től indulhat a program. A tervben az előző évekhez hasonlóan   
csapadék- és belvízelvezető rendszer karbantartás, dűlőutak mentén fanyesési tevékenység és fűtéshez használatos apríték készítés, illegálisan lerakott hulladékmentesítés szerepel 14 fő foglalkoztatásával. A programban kisértékű tárgyi eszközök vásárlását tervezzük a tervezett munkák végzéséhez pl. vasvilla, kézi fűrész. ágvágó olló. A szállítási feladatokhoz üzemanyag költség került tervezésre, sajnos jóval kevesebbre, mint az előző években. Hulladék elszállításra 3 db 32 m3 konténer bérlésére kerül sor.

A Hosszabb idejű közfoglalkoztatásról csak telefonos információ érkezett. Nagy valószínűséggel indulni fog, de a feltételekről, indítható létszámról, támogatási arányról még nem tudnak tájékoztatást adni.

A 2022. évben indult program 2023. február 28. napján ér véget. A közfoglalkoztatottak hatékonyan segítik az intézmények munkáját.

|  |  |  |
| --- | --- | --- |
| **Foglalkoztató szervezet** | **Foglalkoztatotti létszám Fő** | **Ellátott feladatok** |
| Városgazda Kft. | 11 | parkgondozás, sportcsarnok/  buszváró/sportpálya takarítás |
| IZ Műv. Közp. és Könyvtár | 2 | takarítás |
| Jh. Közétkeztetési Kft. | 3 | konyhai kisegítés, mosogatás, takarítás |
| Gyermeklánc Óvoda és Családsegítő Kp. | 4 | takarítás, kisegítés |
| Jh. Polgármesteri Hivatal | 4 | postai kézbesítés, titkárság |

**I. Határozati javaslat:**

Jánoshalma Városi Önkormányzat Képviselő-testülete 100 %-os támogatás mellett, 14 fő foglalkoztatásával 2023. március 1-től szociális jellegű startmunka mintaprogramot indít. A programot   
2024. február 29-ig hajtja végre.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Czeller Zoltán polgármester

**Határidő:** 2023. január 31.

**II. Határozati javaslat:**

Jánoshalma Városi Önkormányzat Képviselő-testülete a hosszabb időtartamú közfoglalkoztatást lehetőség szerint 100 %-os támogatás intenzitás esetén indítja a Bács Kiskun Vármegyei Kormányhivatal Jánoshalmi Járási Hivatal Munkaügyi Osztályának iránymutatásai alapján.

Az indítható foglalkoztatotti létszámot és a támogatási intenzitás csökkenéséből adódó különbség mértékéről a Polgármester jogosult dönteni azzal, hogy a soron következő ülésen a Képviselő-testület felé tájékoztatást ad.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Czeller Zoltán polgármester

**Határidő:** 2023. március 10.