

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2023. január 26-i ülésére

**Tárgy: Előterjesztés a víziközmű vagyon ingyenes állami tulajdonba adásáról**

|  |  |
| --- | --- |
| **Előterjesztő:** | Madarász Attila bizottsági elnök  Malustyik Béla bizottsági elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Czeller Zoltán polgármester  Kovács József alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi Ügyrendi Bizottság  Gazdaságfejlesztési és Városüzemeltetési Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Határozati javaslat minta * Hozzájáruló nyilatkozat minta * Integrációs megállapodás minta * Mellékletek listája * Migrációs tábla |

Jánoshalma, 2023. január 20.

**Tisztelt Képviselő-testület!**

A Képviselő-testület 2022. augusztus 30-i rendkívüli ülésén döntött a város víziközmű vagyonának ingyenes állami tulajdonba adásáról.

Mivel az átadás még nem történt meg és időközben életbe lépett az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása és kezelése érdekében veszélyhelyzet kihirdetéséről és egyes veszélyhelyzeti szabályokról szóló 424/2022. (X. 28.) Kormányrendelet, ami módosította a víziközmű-szolgáltatásról szóló 2011. évi CCIX. törvényt, valamint ezzel együtt a nemzeti vagyonról szóló 2011. évi CXCVI. törvényt.

Ezek a módosítások kerültek be az előterjesztés mellékleteként megküldött szerződéstervezetbe.

Más lényegi változás nem került beépítésre.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

#### Jánoshalma Városi Önkormányzat Képviselő-testülete kinyilvánítja azon szándékát, miszerint az őt terhelő víziközmű-szolgáltatás biztosítása vonatkozásában fennálló ellátási kötelezettségét átruházza a Magyar Államra.

#### Jánoshalma Városi Önkormányzat Képviselő-testülete kinyilvánítja, hogy az előterjesztés részeként a Képviselő-testület elé terjesztett

- a víziközmű vagyon és a víziközmű működtető eszközök,

- az átadással érintett víziközmű-rendszer üzemeltetését szerződéses jogviszony alapján ellátó Kiskunsági Víziközmű-Szolgáltató Kft-ben fennálló társasági részesedés ingyenes átruházásáról, valamint

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről

szóló megállapodás tervezetét megismerte, annak tartalmával egyetért, ennek megfelelően felhatalmazza a polgármestert arra, hogy a jelen határozat 1. pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

#### Jánoshalma Városi Önkormányzat Képviselő-testülete kinyilvánítja, hogy a jelen határozat 1. pontjában megjelölt cél megvalósítása érdekében a polgármesternek felhatalmazást ad a jelen határozat 2. pontjában megjelölt megállapodás nyomán a víziközmű vagyon, az azt működtető vagyon és a Kiskunsági Víziközmű-Szolgáltató Kft. társaságban fennálló társasági részesedés Magyar Állam részére történő átadására.

**Felelős:** Czeller Zoltán polgármester

**Határidő:** azonnal és folyamatos