

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2023. január 26-i rendes ülésére

**Tárgy: Előterjesztés Jánoshalma város polgármesterének 2023. évre vonatkozó szabadsága ütemezésének jóváhagyásáról**

|  |  |
| --- | --- |
| **Előterjesztő:** | Madarász Attila bizottsági elnök  Malustyik Béla bizottsági elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Czeller Zoltán polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Gazdaságfejlesztési és Városüzemeltetési Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | 2023. évre vonatkozó szabadságolási ütemterv |

Jánoshalma, 2023. január 20.

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/C. (1)-(4) bekezdései rendelkeznek a főállású polgármester szabadságáról.

A Kttv. 225/C. (1)-(4) bekezdései szerint:

(l) A főállású polgármester évi huszonöt munkanap alapszabadságra és tizennégy munkanap pótszabadságra jogosult.

1. A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.
2. Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.
3. A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

A Kttv. fenti rendelkezése alapján a 2023. évi szabadság mértéke- a jegyző által vezetett nyilvántartás adatainak figyelembevételével az alábbiakból tevődik össze:

* alapszabadság: 25 munkanap,
* pótszabadság: 14 munkanap,

Fentiekre tekintettel a polgármester 2023. évi szabadsága: 39 munkanap.

A fentiekre tekintettel kérem a Tisztelt Képviselő-testületet, hogy az előterjesztéshez csatolt és 2023. évre vonatkozó szabadságolási ütemtervet, az abban foglaltaknak megfelelően elfogadni szíveskedjen.

**Határozati javaslat:**

1. Jánoshalma Városi Önkormányzat Képviselő-testülete megállapítja, hogy Czeller Zoltán polgármester 2023. évben 39 munkanap szabadságra jogosult.
2. Jánoshalma Városi Önkormányzat Képviselő-testülete Czeller Zoltán polgármester 2023. évre vonatkozó szabadságolási ütemtervét az 1. számú mellékletben foglaltaknak megfelelően jóváhagyja.
3. A Képviselő-testület tudomásul veszi, hogy a polgármester 2022. évben a részére megállapított szabadságot maradéktalanul kivette.

**Felelős:** Czeller Zoltán polgármester

**Határidő:** folyamatos